Auto meisterdamise töötuba
2024-06-15 16:00 - 17:00 (Europe/Tallinn) | Eesti Maanteemuuseum, Varbuse, Kanepi, 63122, Eesti
15. juunil kl 13 toimub taaskasutusvahenditest auto meisterdamise töötuba, mis toimub pärast giidituuri näitusel „Peedist pesumasin. Leidlikkus teel“. Näitus on osa Tartu 2024 Eesti Maanteemuuseumi, Eesti Põllumajandusmuuseumi ja Tartu Linnamuuseumi ühisest näituseprojektist “Peedist pesumasin”. Terve päev võimalik külastada näitust ja täita näituse tegeluslehte peredele. Osalemine muuseumipiletiga.

Märt-Matis Lille mütopoeetiline oratoorium „Emajõe sünd“
2024-06-13 21:00 - 23:00 | Tartu Lodjakoda, Ujula tn 98, Tartu, Eesti
SOETA PILETID PILETILEVIST

Mütopoeetiline oratoorium „Emajõe sünd“ on multimeediateos, milles põimuvad loodus- ja inimhääled kaasaegse muusika, loodusfilmi, animatsiooni ja lavalise liikumisega. Uudisteose peategelaseks on Emajõgi, Lõuna-Eesti olulisimaid sümboleid ja maamärke, ning temaga seotud pärimused ja ajalugu.
Loodava heliilma lähtekohaks on loodushelid, millele on salvestusel oma hääle lisanud ERSO orkestrandid. Lavalises esituses lisanduvad erinevad elektroonilised instrumendid (Tammo Sumera), löökpillid (Vambola Krigul ja Anto Õnnis), kannel (Anna-Liisa Eller), kammerkoor Collegium Musicale (dirigent Endrik Üksvärav) ja vokaalsolist Iris Oja.
Lisaks lauljatele ja muusikutele on laval näitleja Andres Mähar ja neli tantsijat (koreograaf Ingmar Jõela), kelle esitatu toetab ja liigendab muusikalist ja visuaalset narratiivi. Tekstina on lisaks rahvaluulele kasutatud mitmete eesti luuletajate loomingut.
Visuaalselt on „Emajõe sünd“ mütopoeetiline rännak allikast suudmeni. Keskseks narratiiviks on loodusdokumentaal, mis jälgib ja järgib Emajõge lättelt Pühajärvest Peipsini ja ühtaegu nii läbi ajaloo, kui ka nelja aastaaja (operaator/režissöör Remek Meel). Loodusfilmile lisanduvad animatsioonid Kaljo Põllu graafiliste lehtede ainetel kogumikest „Kalivägi“ ja „Kodalased“ (animatsioon Taavi Varm).
Teose esitamiseks valmib Tartus Emajõe-äärse Lodjakoja laevaehitussaali unikaalne, jõele avaneva vaatega etenduskeskkond. Etendused toimuvad 12.–14. juunini. Lavastus on ühes vaatuses ja kestab 90 minutit. Sissepääs pool tundi enne algust. Pildistamine ja filmimine pole lubatud.
Mütopoeetiline oratoorium „Emajõe sünd“ on osa Ellujäämise Kunstide Loodusloovusfestivalist, mis toimub 5.–15. juunini ja kuulub Euroopa Kultuuripealinn Tartu 2024 põhiprogrammi. Festivali ja multimeedialavastuse etendusi korraldab Tartu Ülikooli loodusmuuseum ja botaanikaaed. Sündmust toetavad SA Tartu 2024, Eesti Kultuurkapital ja Kultuuriministeerium.
Muusika: Märt-Matis Lill
Libreto: Valdur Mikita ja Margus Kasterpalu
Loodusdokumentaal: Remek Meel
Video ja animatsioon: Taavi Varm
Lava ja kostüümid: Kristjan Suits
Valgus: Priidu Adlas
Liikumine: Ingmar Jõela
Lavastus: Margus Kasterpalu
Laval on Iris Oja, Andres Mähar, Endrik Üksvärav, Anna-Liisa Eller, Vambola Krigul, Anto Õnnis, Tammo Sumera, Ingmar Jõela, Steffi Pähn, Germo Toonikus ja kammerkoor Collegium Musicale.
SOETA PILETID PILETILEVIST
Tegu on avaliku üritusega. Korraldaja võib üritusel teha pilte, videoid ja helisalvestisi ning jagada neid nii osalejatega kui ka avalikes meediakanalites.

Märt-Matis Lille mütopoeetiline oratoorium „Emajõe sünd“
2024-06-12 21:00 - 23:00 | Tartu Lodjakoda, Ujula tn 98, Tartu, Eesti
Mütopoeetiline oratoorium „Emajõe sünd“ on multimeediateos, milles põimuvad loodus- ja inimhääled kaasaegse muusika, loodusfilmi, animatsiooni ja lavalise liikumisega. Uudisteose peategelaseks on Emajõgi, Lõuna-Eesti olulisimaid sümboleid ja maamärke, ning temaga seotud pärimused ja ajalugu.
Loodava heliilma lähtekohaks on loodushelid, millele on salvestusel oma hääle lisanud ERSO orkestrandid. Lavalises esituses lisanduvad erinevad elektroonilised instrumendid (Tammo Sumera), löökpillid (Vambola Krigul ja Anto Õnnis), kannel (Anna-Liisa Eller), kammerkoor Collegium Musicale (dirigent Endrik Üksvärav) ja vokaalsolist Iris Oja.
Lisaks lauljatele ja muusikutele on laval näitleja Andres Mähar ja neli tantsijat (koreograaf Ingmar Jõela), kelle esitatu toetab ja liigendab muusikalist ja visuaalset narratiivi. Tekstina on lisaks rahvaluulele kasutatud mitmete eesti luuletajate loomingut.
Visuaalselt on „Emajõe sünd“ mütopoeetiline rännak allikast suudmeni. Keskseks narratiiviks on loodusdokumentaal, mis jälgib ja järgib Emajõge lättelt Pühajärvest Peipsini ja ühtaegu nii läbi ajaloo, kui ka nelja aastaaja (operaator/režissöör Remek Meel). Loodusfilmile lisanduvad animatsioonid Kaljo Põllu graafiliste lehtede ainetel kogumikest „Kalivägi“ ja „Kodalased“ (animatsioon Taavi Varm).
Teose esitamiseks valmib Tartus Emajõe-äärse Lodjakoja laevaehitussaali unikaalne, jõele avaneva vaatega etenduskeskkond. Etendused toimuvad 12.–14. juunini. Lavastus on ühes vaatuses ja kestab 90 minutit. Sissepääs pool tundi enne algust. Pildistamine ja filmimine pole lubatud.
Mütopoeetiline oratoorium „Emajõe sünd“ on osa Ellujäämise Kunstide Loodusloovusfestivalist, mis toimub 5.–15. juunini ja kuulub Euroopa Kultuuripealinn Tartu 2024 põhiprogrammi. Festivali ja multimeedialavastuse etendusi korraldab Tartu Ülikooli loodusmuuseum ja botaanikaaed. Sündmust toetavad SA Tartu 2024, Eesti Kultuurkapital ja Kultuuriministeerium.
Muusika: Märt-Matis Lill
Libreto: Valdur Mikita ja Margus Kasterpalu
Loodusdokumentaal: Remek Meel
Video ja animatsioon: Taavi Varm
Lava ja kostüümid: Kristjan Suits
Valgus: Priidu Adlas
Liikumine: Ingmar Jõela
Lavastus: Margus Kasterpalu
Laval on Iris Oja, Andres Mähar, Endrik Üksvärav, Anna-Liisa Eller, Vambola Krigul, Anto Õnnis, Tammo Sumera, Ingmar Jõela, Steffi Pähn, Germo Toonikus ja kammerkoor Collegium Musicale.
Tegu on avaliku üritusega. Korraldaja võib üritusel teha pilte, videoid ja helisalvestisi ning jagada neid nii osalejatega kui ka avalikes meediakanalites.

Jalutuskäik „Toidu kasvatamine linnas“ Tartu Maheaia Linnupargi aias
2024-06-11 22:00 - 23:00, 2024-06-11 21:00 - 22:00 | Tartu Maheaed. Linnupargi aed, Tartu Maheaed - Linnupargi aed, Tartu, Eesti
Tartu suurima liikmeskonnaga kogukondlik aiamaa avab ühel õhtul oma väravad ka laiemale publikule.
Tule vaata, kuidas tartlased mahepõllumajanduse põhimõtteid järgides endale toitu kasvatavad. Räägime Linnupargi aia kujunemisloost ning vaadata saab näitust meie aednikest. Tutvustame ka teisi võimalusi Tartus, kus linlased saavad endale ise toitu kasvatada. Jalutuskäigud algavad kell 18 ja 19 ning kestavad kuni üks tund.
Jalutuskäikudele viib Tartu Maheaia juhatuse liige Avo Rosenvald.
Kohti piiratud arv, vajalik eelregistreerumine.

Linnupesade sari: Inge Kukk tutvustab Tartu Ülikooli loodusmuuseumis pesitsevaid Euroopa rahvuslinde
2024-06-11 19:00 - 20:00 | Tartu Ülikooli loodusmuuseum, Vanemuise tn 46, Tartu, Eesti
Linnupesade sarja kuuluvad Inge Kuke ekskursioonid rahvuslindest. Ekskursioonid toimuvad 10. juunil kell 18 ning 11. juunil kell 16 Tartu Ülikooli loodusmuuseumis.
Tartu Ülikooli loodusmuuseum on ainuke koht Eestis, kus saab oma silmaga näha niivõrd suurt hulka maailma eri nurkadest pärit linde, kelle seast otsime välja 15 rahvuslinnu staatusesse tõstetud lindu ja kuulame nende häälitsusi. Saame teada, miks algatati rahvuslindude valimine ning kuidas valisid erinevad riigid omale rahvuslinde. Uurime loodusmuuseumi vitriinides peamiselt Euroopa riikide rahvuslinde ja püüame ära arvata miks just üks või teine lind on tõstetud rahvuslinnu staatusesse.
Ekskursiooni viib läbi peaspetsialist Inge Kukk. Ta töötab Tartu Ülikooli loodusmuuseumi näituste ja loodushariduse osakonnas juba kümme aastat, kus tema ülesandeks on olnud püsiekspositsiooni väljapanemine ning muuseumi ajalooga seotud näituste ja trükiste koostamine.
„Olles kunstiajaloo ja ajaloo taustaga, on mulle huvi pakkunud muuseumi ajaloo või eksponaatidega seotud „valgete laikude“ kõrvaldamine. Loodusmuuseumi eksponaadid ei pea tutvustama mitte ainult ühe või teise liigi paiknemist eluslooduse süstemaatikas, vaid külastajat huvitab ka eksponaatide sattumine muuseumisse – nendega seotud tõepärased või legendilaadsed lood, mille väljaselgitamine on mullegi huvitav,“ sõnas Inge Kukk.
Rahvuslindude ekskursioonid toimuvad 10. juunil kell 18 ja 11. juunil kell 16. Osavõtt on tasuta. Eelnevalt tuleb registreeruda telefonil 737 6076 või e-posti aadressil loodusmuuseum@ut.ee.
Linnupesade sari kuulub Ellujäämise Kunstide Loodusloovusfestivali loovprogrammi, mis on osa Euroopa Kultuuripealinn Tartu 2024 põhiprogrammist.
Tegu on avaliku üritusega. Korraldaja võib üritusel teha pilte, videoid ja helisalvestisi ning jagada neid nii osalejatega kui ka avalikes meediakanalites, samuti kasutada sarnaste ürituste turundamiseks.

Loodusvaatluste maraton Tartus Tammekuru aias
2024-06-09 12:00 - 15:00 | Tammekuru 5 aed, Tammekuru 5, Tartu
Pühapäev, 9. juuni
Kell 9.00-12.00 toimub Tartus, Tammekuru 5 aias Vaese mehe safari. Kõik need vaatlusentusiastid, kel pole õnnestund varasema 21 h jooksul midagi vaadelda, saavad tutvuda kultuuriloolise tähtsusega aeda maitsekalt paigutatud eksootiliste eluslooduse avaldustega (krokodill, potsataja, kaelkirjak, amööb jt).
Aianurgas on üles seatud ka mikroskoop. Avatud on puhvet, kust saab osta loomade toitmiseks vajalikku söögi- ja joogipoolist. Et loomi paremini tundma õppida, viivad igal pool- ja täistunnil loodusretki läbi kogenud loodusgiidid Martin ja Lauri.
Häppening toimub huumorit ja irooniat keskkonnaprotestides uuriva õppejõudude loometegevuse stipendiumi najal.

Loodusvaatluste maraton Mähklis
2024-06-08 17:00 - 2024-06-09 00:00 | Rõõmu talu, Mähkli küla, Võrumaa
Laupäev, 8. juuni
Retked ja hetked liikidevahelises sotsiaalses skulptuuris Rõõmu talus, Mähkli külas

14.00-16.00 Märkamis- ja määramisretk bioloog Liina Remmi juhendamisel.
Avastame bioloog Liina Remmi juhendamisel, kes elavad taluaia servaaladel. Teeme ringi ümber Rõõmu talu aia, otsime servaalade rikkust metsa ja aia, soo ja aia ning tee ja aia kokkupuutealadel. Osalejad on oodatud ise elurikkust avastama, Liina aitab liike määrata ning näitab lähemalt tigusid.

16.00-18.00 Märkamis- ja joonistamisretk kunstnik Jane Remmi juhendamisel.
Kunstnik Jane Remm viib joonistusretkele avastamaks Rõõmu aia ja metsa elurikkust. Joonistamine on suurepärane vahend, et süveneda endasse, märgata ümbritsevat elurikkust ja kogeda meievahelisi suhteid. Pliiats ja pintsel aitavad aeglaselt süveneda detailidesse ning jäädvustada võrgustikke.

19.00-21.00 Mõtestamisretk “Aed kui võimalus paljuperspektiivseks koosloomeks”. Eestkõnelejad on semiootikud Riin Magnus ja Tiit Remm.

Erinevuste kokkupuutel sünnib uus mõtterikkus. Arutame bioloogia, semiootika ja kunsti vaatenurgast, kuidas avaldub paljuperspektiivilisus aias, kus kohtuvad paljude liikide vaated, hääled ja huvid. Põrgatame mõtteid, kuidas aeda elu-, suhete- ja tähendusterikkamaks kureerida ning seeläbi eri osapooli arvestavaid kompositsioone luua. Olete oodatud kaasa mõtlema ja tähendusi looma.

Anna oma tulekust teada jane.remm@gmail.com.

Looduskohvik Emajõe Aias
2024-06-08 17:00 - 21:00 | Emajõe Aed, Ranna tee 94, Tartu, Eesti
Aiakohvik

Auto meisterdamise töötuba
2024-06-08 16:00 - 17:00 | Eesti Maanteemuuseum, Varbuse, Kanepi, 63122, Eesti
8. juuni kl 13 toimub taaskasutusvahenditest auto meisterdamise töötuba, mis toimub pärast giidituuri näitusel „Peedist pesumasin. Leidlikkus teel“. Näitus on osa Tartu 2024 Eesti Maanteemuuseumi, Eesti Põllumajandusmuuseumi ja Tartu Linnamuuseumi ühisest näituseprojektist “Peedist pesumasin”. Terve päev võimalik külastada näitust ja täita näituse tegeluslehte peredele. Osalemine muuseumipiletiga.

Maastikukunsti (omaosalus)heliinstallatsioon HELISEV METS
2024-06-08 - 2024-06-16 | Tartu Lodjakoda, Ujula tn 98, Tartu, Eesti
8.–15. juunini saavad Emajõe äärsed puud kaksteist linnupesakasti kujulist kõlakasti, milles igas on taaskasutusest leitud mängutoos. Igast taiesest ripub alla nöör, mida sikutades vinnastub vedru ning käivitub meloodia. Võibki öelda, et mets heliseb! Kõik 12 meloodiat on erinevad, taaskasutus vanadest leludest. Maastikukunsti omaosalus-heliinstallatsiooni autor on tehnoloogiakasvatuse õpetaja Peep Tobreluts.

Linnupesade sari: sünteetiliste helide duo Varm & Correia
2024-06-07 00:00 - 01:30 | Tartu Ülikooli botaanikaaed, Lai tn 38, Tartu, Eesti
Linnupesas loob duo Varm & Correia võnkelise keskkonna, kus ühendatakse loomulikud ja sünteetilised helid. Kontsert toimub neljapäeval, 6. juunil kell 21 Tartu Ülikooli botaanikaaias.
Rahvusvahelise duo Varm & Correia koosseisu kuuluvad Taavi Varm ja Nuno Correia. Nende eesmärk on kombineerida looduslikke ja sünteetilisi helisid ühtseks kõlamaastikuks, mis loob erinevaid ruume ja lugusid. Duo ärgitab mõtlema inimeste, tehnoloogia ja looduse vaheliste suhete üle.
Taavi Varm on Tallinnast (Eesti Kunstiakadeemia) pärit meediakunstnik ja teadlane, kelle taustaks on etenduskunst ja videokunst.
Nuno Correia on Portugalist pärit interaktsioonidisaini valdkonna akadeemik (Tallinna Ülikool) ja audiovisuaalsele eksperimentaalsetele etteastetele spetsialiseerunud meediakunstnik.
Duo Varm & Correia kontsert toimub neljapäeval, 6. juunil kell 21 Tartu Ülikooli botaanikaaias. Kontsert on tasuta.
Linnupesade sari kuulub Ellujäämise Kunstide Loodusloovusfestivali loovprogrammi, mis on osa Euroopa Kultuuripealinn Tartu 2024 põhiprogrammist.
Tegu on avaliku üritusega. Korraldaja võib üritusel teha pilte, videoid ja helisalvestisi ning jagada neid nii osalejatega kui ka avalikes meediakanalites, samuti kasutada sarnaste ürituste turundamiseks.
